BROOK บวกสวนตลาด หลังแจ้งกำไร Q1/58 โตเกือบ 10 เท่า!
BROOK ล่าสุดราคาอยู่ที่ 4.54 บาท บวก 0.18 บาท หรือ 4.13% สูงสุดที่ 4.96 บาท ต่ำสุดที่ 4.52 บาท มูลค่าซื้อขายที่ 160.47 ล้านบาท คาดว่าประเด็นที่ทำให้ราคาหุ้นปรับตัวขึ้นมาจากการที่บริษัทประกาศงบ Q1/58 เติบโตถึง 926%
12 พ.ค. 2558

ผู้สื่อข่าวรายงานว่า ราคาหุ้นบริษัท บรุ๊คเคอร์ กรุ๊ป จำกัด (มหาชน) หรือ BROOK ณ เวลา 10.23 น. ราคาอยู่ที่ 4.54 บาท บวก 0.18 บาท หรือ 4.13% สูงสุดที่ 4.96 บาท ต่ำสุดที่ 4.52 บาท มูลค่าซื้อขายที่ 160.47 ล้านบาท ขณะที่ดัชนีตลาดหุ้นไทยโดยรวมลบ 0.49%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็น BROOK รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 752.87 ล้านบาท หรือมีกำไรสุทธิ 0.76 บาทต่อหุ้น เพิ่มขึ้น 926% จากช่วงเดียวกันของปีก่อนที่มีกำไรสุทธิ 73.41 ล้านบาท หรือมีกำไรสุทธิ 0.08 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้จากการขายและการบริการจำนวน 919.45 ล้านบาท เพิ่มขึ้นจาก 23.93 ล้านบาท จำนวน 895.52 ล้านบาท เนื่องจากไตรมาสแรกของปีนี้บริษัทรับรู้รายได้ค่าบริการที่ปรึกษาจากผลสำเร็จของงานจากสองโครงการใหญ่ซึ่งเป็นบริษัทจดทะเบียนในตลาดหลักทรัพย์